《念奴娇 其一 将客西泠填此志感》
清代·黄燮清

双亲老矣，更弟兄潦倒，一般作客。两字功名何日就，望得门闾头白。

乌鹊依枝，雁鸿印雪，落落饥驱迫。欲留难住，未行先计归日。

堪叹寂寞芳闺，露花烟草，总是伤心色。楼上春风增懊恼，莫问绿杨消息。

情泪穿珠，离怀中酒，红袖青衫湿。丝儿魂瘦，不禁零碎销得。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。